14 Januarie is die veertiende dag van die jaar in die Gregoriaanse kalender. Daar volg nog 351 dae in die res van die jaar (352 in skrikkeljare). 1301 – Die Árpád-dinastie in Hongarye eindig. 1460 – Pous Pius II proklameer ’n nuwe kruistog teen die Turke. 1506 – Pous Julius II koop die Laocoon-groep vir die Vatikaanse museum. 1664 – Pous Alexander VII stel twaalf nuwe kardinale aan, waaronder Girolamo Boncompagni, aartsbiskop van Bologna. 1764 – Pous Clemens XIII publiseer Ubi primum accepimus – Gelukwensing aan Aartshertog Joseph van Oostenryk met sy verkiesing as Duitse koning. 1943 – Tweede Wêreldoorlog: Die Casablanca Konferensie begin. 1954 – Joe DiMaggio trou met Marilyn Monroe. 1972 – Koningin Margrethe II, die huidige monarg van Denemarke, bestyg die troon kragtens 'n nuwe opvolgingswet. 1993 – Suid-Afrika onderteken die VN konvensie wat die gebruik van chemiese wapens verbied. 1994 – Die ANC maak sy Heropbou- en Ontwikkelingsprogram (HOP) bekend. 2004 – Die nasionale vlag van Georgië, die sogenaamde Vyf-kruisevlag, word tot amptelike gebruik herstel ná 'n onderbreking van ongeveer 500 jaar.